Vremea se va răci, după weekendul călduros pe care l-am avut în weekend, iar marți va fi cea mai rece zi, când gradele vor scădea sub zero, iar de joi se va încălzi.
Luni, în Oltenia vor fi maxime de 16-17 grade, iar marți, temperaturile din toată țara se vor situa între 3 și 9 grade, doar în sud-vest vor fi mai mari, de 11-12 grade. Nopțile pot aduce chiar temepraturi negative, scrie Libertatea.
Dacă în weekend în București au fost 17 grade, marți vor scădea până la 7-8 grade.
"Temperaturile vor deveni negative în noaptea de marți spre miercuri și se vor înregistra valori de -4 sau -5 grade în zonele de nord-vest și în centrul țării. La București, temperatura va coborî la 0 grade miercuri dimineață", a precizat meteorologul Mihai Huștiu.
Cât despre precipitații, ele nu vor fi atât de multe ca săptămâna trecută. În sud, est și centru se vor înregistra precipitații scăzute, iar la munte va ninge.
Vremea rece se va menține până joi, când se va încălzi, dar apoi va urma o altă răcire. "Este o alternanță specifică, de altfel, pentru luna martie. Două-trei zile calde, două-trei zile frig. Așa se face tranziția de la sezonul rece la sezonul cald. Este caracteristica acestei luni", a mai afirmat reprezentantul ANM.